《鹤》
明代·梁以壮

野云流水断桥边，丹顶春深又一年。侧目静看群动态，閒心长得古来天。

了无淫性真能老，独怪徐行似学禅。莫笑此生空自惜，洁身不向卫公怜。

作者简介：梁以壮（一六○七─？），字又深，号芙汀居士。番禺人。以壮祖在明朝历有宦声，夙有家学。以壮年十一负文字之名，弱冠即有著述，后曾出岭游历。著有全集二十六卷，《兰扃前集》为其另行编选。